Anar Yusub

Yusubov Anar Abdul Vahid oğlu — Azərbaycanlı bəstəkar və kamança ifaçısı.

 Həyatı 
Yusubov Anar Abdul Vahid oğlu 6 yanvar 1989 cu ildə Bakı şəhərində anadan olmuşdur.

 Təhsili 
 İlk musiqi təhsilini 1998–2004 cü illərdə Fikrət Əmirov adına incəsənət məktəbinin "Kamança" sinfində almışdır.
 2004–2008 ci illərdə Azərbaycan Milli Konservatoriyası nəzdində musiqi kollecində;
 2008–2012 ci illərdə isə Azərbaycan Milli Konservatoriyasında təhsil almışdır.
 2014–2016 cı illərdə Azərbaycan Dövlət Mədəniyyət və İncəsənət Universitetində Magistr dərəcəsi almışdır.2020 ci ildə Almaniyanın Rostock şəhərində "Rostock Universiteti" nə Kompüter elmləri ixtisasına qəbul olmuşdur. Hal hazırda ikinci təhsilini alır

 Səhnə fəaliyyəti 
 Peşəkar səhnə fəaliyyəti illərində Respublikanın xalq artistləri Səkinə İsmayılova və Simarə İmanova ilə illərlə işləmişdir.

 İştirak etdiyi beynəlxalq festivallar 
 Türkiyə, Rusiya, Qazaxıstan, Gürcüstan, Almaniya, Avstriya, Slovakiya, Serbiya, Hindistan və bir çox ölkələrdə konsert proqramları və festivallarda çıxış etmişdir.
 2011-ci il 14–21 mart "Muğam aləmi" II Beynəlxalq Muğam Festivalı
 2012-ci il 20–27 aprel "Cappadocia geceleri" Festivalı
 2013-cu il 1–3 fevral Hindistanın Kolkata şəhərində "Sufi-sutra"Festivalı. Muğam ve Raganın sintezini hindistanli musiqiçilərlə birlikdə etmişdir. Bu layihe "Muraağam"adlanır.
 2013-cu il 9 fevral Hindistanın Kalkotka şəhərində keçirilən "Fusion Fiesta" Beynəlxalq Festivalı
 2013-cu il 9 iyun Nevşehir Cappadocia da "Ideogram Tiyatro projesi" çərçivəsində "Muğam gecəsi" Festivalı
 2015-ci il 21–23 avqustda Türkiyənin Nevşehir Cappadocia şəhərində keçirilən "Cappadocia Teatr Festivalı"
 2016 ci il 4–10 iyul Slovakiyanın Nitra şəhərində "Akademicka Nitra" Festivalı
 2018-ci il 27 iyul- 1 iyul "İpək yolu" IX Beynəlxalq Musiqi Festivalı
 2019-cu ildən Türkiyənin məşhur productionu "Kınay production" ilə çalışır.

 Pedaqoji fəaliyyəti 
 2012-ci ildən bəri Azərbaycan Milli Konservatoriyası nəzdində musiqi kollecində pedaqoji fəaliyyət göstərir.

 Bəstəkarlıq fəaliyyəti 
İlk bəstələrini özü ifa etmişdir. Repertuarında olan "İlk və son", "Rising sun", "Xatirələr" adlı musiqilər özünə məxsusdur. Sonradan serial musiqiləri bəstələməyə başlamışdır. 2020-ci ildə Oksi media production tərəfindən çəkilən və 2020-ci ildə İTV telekanalında yayımlanan "Yalan həqiqət" adlı serialın və 2021-ci ildə ARB telekanalında yayımlanan "Son nəfəs" adlanan serialın bəstələri Anar Yusuba aiddir.

 İstinadlar 

 Xarici keçidlər